**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 23.02.2009

**Prítomní:** Podľa prezenčnej listiny

/ priložená k zápisnici/

**Program:** 1. Otvorenie

2. Interpelácia poslancov

3.Informácie o voľbe prezidenta SR

4.Informácie o fonde EÚ

5.Finančné informácie

6.Žiadosť obce Pohranice k usporiadaniu vlastníckych práv

7.Rôzne

8.Záver

**K bodu číslo 1:**

Prvé riadne zasadnutie obecného zastupiteľstva v roku 2009 otvorila a viedla starostka obce Alžbeta Gálová Skonštatovala, že je prítomná nadpolovičná väčšina poslancov, preto je zasadnutie OZ uznášania schopné.

Zo zasadnutia sa ospravedlnil poslanec p. Kristián Palkovič, z pracovných dôvodov.

Starostka obce určila overovateľov zápisnice: Blažej Gál

Beňadik Brath

**K bodu číslo 2:**

V interpelácii poslancov neboli žiadne dotazy.

**K bodu číslo 3:**

Starostka podala informácie o prípravách na voľby prezidenta SR, volebný okrsok bol vytvorený v kultúrnom dome, okrsková volebná komisia má šesť členov a zapisovateľku. Obec plní všetky povinnosti podľa harmonogramu, voličom už boli rozoslané oznámenie o čase a mieste konania volieb.

**K bodu číslo 4:**

Starostka obce informovala poslancov, že vyšla výzva na predkladanie žiadostí o nenávratný finančný príspevok z programu rozvoja vidieka SR, rámci ktorého je možné požiadať o finančný príspevok na rekonštrukciu a modernizáciu obecných stavieb. Podala návrh, aby obec podalo žiadosť na modernizáciu kultúrneho domu, na ktorý už má obec hotový projekt aj rozpočet.

Uvidela, že sa skontaktovala s firmou Premier Consulting, spol. s r.o., ktorého zastupuje p. Ing.Balko z Kolíňan. Táto firma je schopná zabezpečiť verejné obstarávanie určené zákonom, ďalej vyhotoviť predmetnú žiadosť, kde je uvedená aj suma za vykonanie verejného obstarávania na základe zmluvy vo výške 2 655,-EUR bez DPH.

Poslanci rozpútali diskusiu, zvažovali, aká je pravdepodobnosť, že obec s touto žiadosťou uspeje nakoniec pristúpili k hlasovaniu.

Príloha číslo: 1 –Výzva na predkladanie žiadosti

2- Zmluva o manažmente verejného obstarávania

Hlasovanie: za 4

Proti 0

**UZNESENIE Č. 01/2009**

**OZ v Hosťovej schvaľuje podanie žiadosti o nenávratný finančný príspevok z programu vidieka SR**

**na modernizáciu kultúrneho domu,**

**ďalej schvaľuje podpísanie zmluvy o manažmente verejného obstarávania a vypracovanie žiadosti  firmou Premier Consulting, spol. s r.o. so sídlom v Komárne.**

**K bodu číslo 5:**

Vzhľadom prechodu na euro účtovníčka obce R.Tóthová oslovila poslancov, aby z dôvodu zaokrúhľovania boli upravené odmeny poslancov. Informovala, že viaceré obce odmeňujú poslancov paušálne, mesačnou tarifou , a nie na základe účasti na zasadnutiach zastupiteľstva.

Poslanci po krátkej diskusii dospeli k rozhodnutiu, že spôsob odmeňovania sa nezmení, navrhli sadzbu 9 eur za každé zasadnutie na ktorom sa poslanec zúčastní.

Hlasovanie: za 3

Proti 1

**UZNESENIE Č. 02/2009**

**OZ schvaľuje odmenu poslanca obecného zastupiteľstva vo výške 9,00 € za každé zasadnutie na ktorom sa poslanec zúčastnil.**

Ďalej v tomto bode ekonómka obce R.Tóthová predložila návrh na zmenu rozpočtu na strane výdavkov, ktoré sa týka volieb prezidenta SR. Ide o presun prostriedkov z položky stravovanie, v prospech položky cestovné náhrady vo výške – 166,00 €.

Príloha číslo: 3 – Návrh na zmenu rozpočtu

Hlasovanie: za 4

Proti 0

**UZNESENIE Č. 03/2009**

**OZ schvaľuje zmenu rozpočtu obce č. 1/2009 podľa predloženého návrhu.**

**K bodu číslo 6:**

Starostka obce prečítala poslancom žiadosť obce Pohranice o usporiadanie vlastníckych vzťahov, obec Hosťová má svoj vlastnícky podiel na p.č. 175/3, 175/4 v katastrálnom území obce Pohranice,

na týchto pozemkoch je postavená budova obecného úradu v Pohraniciach.

Svoj vlastnícky podiel na týchto pozemkoch majú aj obce napr. Dolné Obdokovce, Štitáre.

Poslanci sa informovali ako vzniklo vlastnícke právo k týmto pozemkom, ako sa vyjadrili ostatné obce k usporiadaniu vlastníckych vzťahov. Navrhovali, aby tieto pozemky boli odpredané aspoň za symbolickú cenu.

Po živej diskusii poslanci rozhodli, že obec Hosťová bude postupovať na základe rozhodnutia ostatných dotknutých obcí, v zásade nenamietali voči prechodu vlastníckych práv na obec Pohranice.

Príloha číslo: 4 – Žiadosť obce Pohranice

**K bodu číslo 7:**

Poslanec Blažej Gál predniesol sťažnosť viacerých občanov obce na nedostupnosť signálu pre rádio Patria odkedy sa vysielane spomínaného rádia presunulo zo stredných vĺn na veľmi krátke vlny.

Starostka obce podala informáciu, že Csemadok rozbehol petíciu za obnovenie vysielania do ktorého sa môžu zapojiť aj naši občania.

Poslanec Gabriel Szalai žiadal informáciu o stave svojej žiadosti, ktorú podal ešte v roku 2008 ohľadne havarijného stavu rodinného domu, súpisné číslo 4. Starostka ho informovala, že sú tam nevysporiadané vlastnícke vzťahy, súrodenci sa nevedia medzi sebou dohodnúť. Poslanci apelovali, aby boli neodkladne vyzvaní na riešenie problému, prípadne by obec mohla požiadať o pomoc stavebný dozor.

Poslanec Anton Brath vyjadril nespokojnosť občanov, ktorí žiadali výstavbu druhej autobusovej zastávky. Starostka zopakovala, že projekt vyhotovený v roku 2008 nevyhovoval bezpečnostným požiadavkám a nebol schválený okresným dopravným inšpektorátom. Obec v roku 2009 začne

s  prípravou nového projektu, a zastávka bude umiestnená spôsobom, aby vyhovovala všetkým predpisom.

**K bodu číslo 8 :**

Starostka obec sa poďakovala prítomným za účasť na zasadnutí obecného zastupiteľstva.

Overovatelia zápisnice:

Blažej Gál .........................

Beňadik Brath .........................

Zapisovateľka zápisnice:

Renáta Tóthová .........................

Alžbeta Gálová

starostka obce